techiaith/cofnodycynulliad_en-cy huggingface dataset:
English: Minister, in Newport, and indeed also Torfaen, Blaenau Gwent and Monmouthshire, Barnardo's Cymru run an Opening Closed Doors service, which is a service for the whole family when domestic abuse is occurring and a family are suffering as a result. Indeed, since March 2019, over 450 families have benefited from this service. It provides tailored support to adult and child survivors of domestic abuse, as well as services to perpetrators. General research shows that more than one in 10 children under the age of 11 experience domestic abuse. The pandemic, with associated lockdowns, has worsened these problems, and as a result, there is increased and ongoing demand. An independent evaluation of this Barnardo's service, Minister, has been very positive and shows the value of the work, but Home Office funding, which enables this project, currently runs out in March of next year and the future beyond that is uncertain. Minister, along with other MSs for the area benefiting from this service, I have written to you and included the evaluation and an explanation of the work that's involved with this service, and I wonder if you would carefully consider necessary financial support to ensure that this important and worthwhile work continues beyond March of next year.
Welsh: Weinidog, yng Nghasnewydd, ac yn Nhorfaen, Blaenau Gwent a sir Fynwy hefyd, mae Barnardo's Cymru yn rhedeg gwasanaeth Agor Drysau Caeedig, sy'n wasanaeth i'r teulu cyfan pan fo cam-drin domestig yn digwydd a theulu'n dioddef o ganlyniad. Yn wir, ers mis Mawrth 2019, mae dros 450 o deuluoedd wedi elwa o'r gwasanaeth hwn. Mae'n darparu cymorth wedi'i deilwra i oedolion a phlant sy'n goroesi cam-drin domestig, yn ogystal â gwasanaethau i gyflawnwyr. Dengys ymchwil gyffredinol fod mwy nag un o bob 10 plentyn dan 11 oed yn profi cam-drin domestig. Mae'r pandemig, gyda'r cyfyngiadau symud cysylltiedig, wedi gwaethygu'r problemau hyn, ac o ganlyniad, ceir galw cynyddol a pharhaus. Weinidog, mae gwerthusiad annibynnol o'r gwasanaeth hwn gan Barnardo's wedi bod yn gadarnhaol iawn ac mae'n dangos gwerth y gwaith, ond mae cyllid y Swyddfa Gartref, sy'n galluogi'r prosiect hwn, ar hyn o bryd yn dod i ben ym mis Mawrth y flwyddyn nesaf ac mae'r dyfodol y tu hwnt i hynny'n ansicr. Weinidog, gydag Aelodau eraill o'r Senedd ar gyfer yr ardal sy'n elwa o'r gwasanaeth hwn, rwyf wedi ysgrifennu atoch ac wedi cynnwys y gwerthusiad ac esboniad o'r gwaith sy'n gysylltiedig â'r gwasanaeth hwn, ac rwy'n meddwl tybed a fyddech yn ystyried cymorth ariannol angenrheidiol yn ofalus i sicrhau bod y gwaith pwysig a gwerth chweil hwn yn parhau y tu hwnt i fis Mawrth y flwyddyn nesaf.
English: I thank John Griffiths for raising this issue this afternoon and recognising, really, the important work that organisations such as Barnardo's do, and I'm very interested to hear about the project that you've described. We have provided additional funding through the course of the pandemic, recognising, as John Griffiths said, the fact that staying at home more makes it more difficult for people who are experiencing domestic abuse. I haven't yet received the letter; I expect it will be my colleague, the Minister for Social Justice, who will ultimately reply to the letter, but I'll make sure that I also have a copy of that. This does sit within her portfolio, but I'll be sure to look at that as well. Thank you.
Welsh: Diolch i John Griffiths am godi'r mater hwn y prynhawn yma a chydnabod, mewn gwirionedd, y gwaith pwysig y mae sefydliadau fel Barnardo's yn ei wneud, ac mae'n ddiddorol iawn clywed am y prosiect rydych wedi'i ddisgrifio. Rydym wedi darparu cyllid ychwanegol yn ystod y pandemig, wrth gydnabod, fel y dywedodd John Griffiths, fod mwy o aros gartref yn ei gwneud yn anos i bobl sy'n dioddef cam-drin domestig. Nid yw'r llythyr wedi dod i law eto; rwy'n disgwyl mai fy nghyd-Aelod, y Gweinidog Cyfiawnder Cymdeithasol, fydd yn ymateb i'r llythyr yn y pen draw, ond fe wnaf yn siŵr fod gennyf gopi ohono hefyd. Mae'r mater hwn yn rhan o'i phortffolio hi, ond byddaf yn siŵr o edrych arno hefyd. Diolch.
English: Minister, some third sector organisations received additional financial support during the pandemic to respond to the increasing rates of domestic abuse during the lockdown and to support various helplines in responding to more challenging cases. The pandemic is not over, but many organisations fear that the funding is. Can the Minister offer a personal commitment to all those still facing a life of abuse that resources will be targeted to helping identify it and respond with an even stronger partnership with our police forces? Thank you.
Welsh: Weinidog, cafodd rhai sefydliadau trydydd sector gymorth ariannol ychwanegol yn ystod y pandemig i ymateb i'r cyfraddau cynyddol o gam-drin domestig yn ystod y cyfyngiadau symud ac i gynorthwyo llinellau cymorth amrywiol i ymateb i achosion mwy heriol. Nid yw'r pandemig ar ben, ond mae llawer o sefydliadau'n ofni bod y cyllid wedi dod i ben. A all y Gweinidog gynnig ymrwymiad personol i bawb sy'n dal i gael eu cam-drin y bydd adnoddau'n cael eu targedu i helpu i'w nodi ac i ymateb gyda phartneriaeth gryfach fyth gyda'n heddluoedd? Diolch.
English: Thank you, and Altaf Hussain is correct that we have provided significant additional funding to this sector over the course of the pandemic, recognising the points that he and John Griffiths have described. We've provided over £1.2 million in dispersed community-based accommodation for those for whom refuge provision isn't suitable, and for move-on accommodation. I think this has been really important in terms of freeing up space within refuges so that people could still leave if they needed to during what has been such a difficult time. And about £0.25 million extra funding was initially made available at the start of the financial year, which was topped up with further funding in that respect. And that's also enabled some of our domestic violence services to reconfigure what they do, and to do so in a COVID-secure way, such as equipping refuges and supporting victims, providing PPE and so on. So, there has been lots of important work that has had to take place this year that has been specifically in response to the pandemic. But, as I said, my colleague, the Minister for Social Justice, will be listening very carefully to this question and, I'm sure, taking on board what colleagues have been saying.
Welsh: Diolch, ac mae Altaf Hussain yn gywir ein bod wedi darparu cyllid ychwanegol sylweddol i'r sector hwn yn ystod y pandemig, gan gydnabod y pwyntiau y mae ef a John Griffiths wedi'u disgrifio. Rydym wedi darparu dros £1.2 miliwn mewn llety gwasgaredig yn y gymuned ar gyfer y rhai nad yw'r ddarpariaeth lloches yn addas ar eu cyfer, ac ar gyfer llety camu ymlaen. Credaf fod hyn wedi bod yn bwysig iawn er mwyn rhyddhau lle mewn llochesi fel y gallai pobl barhau i adael os oedd angen iddynt wneud hynny yn ystod cyfnod mor anodd. A rhyddhawyd tua £0.25 miliwn o gyllid ychwanegol ar ddechrau'r flwyddyn ariannol, ac ychwanegwyd cyllid pellach at hwnnw. Ac mae hynny wedi galluogi rhai o'n gwasanaethau trais yn y cartref i ailgyflunio'r hyn y maent yn ei wneud hefyd, a gwneud hynny mewn ffordd sy'n ddiogel o ran COVID, megis arfogi llochesi a chefnogi dioddefwyr, darparu cyfarpar diogelu personol ac yn y blaen. Felly, bu'n rhaid cyflawni llawer o waith pwysig eleni yn benodol mewn ymateb i'r pandemig. Ond fel y dywedais, bydd fy nghyd-Aelod, y Gweinidog Cyfiawnder Cymdeithasol, yn gwrando'n astud iawn ar y cwestiwn hwn ac yn ystyried yr hyn y mae cyd-Aelodau wedi bod yn ei ddweud, rwy'n siŵr.
English: Local authorities, along with their other statutory partners, are seeing benefits from working through public services boards. Their annual reports provide evidence that local authorities are committed to working with their public services board partners to improve well-being in their area.
Welsh: Mae awdurdodau lleol, ynghyd â'u partneriaid statudol eraill, yn gweld manteision gweithio drwy fyrddau gwasanaethau cyhoeddus. Mae eu hadroddiadau blynyddol yn darparu tystiolaeth fod awdurdodau lleol wedi ymrwymo i weithio gyda'u partneriaid byrddau gwasanaethau cyhoeddus i wella llesiant yn eu hardal.
English: Obviously, it's a key plank of the Well-being of Future Generations (Wales) Act 2015 to ensure that all public services named in the Act are collaborating together in order to eliminate duplication. And I've just heard you tell Peter Fox that, once we disregard the additional money we've got for COVID, which is obviously a very special set of challenges, the UK Government is actually planning to reduce the budget for Wales, not next year but the following year, which is pretty frightening. So, all the more reason why public services boards have a huge role to play in their collaborative innovative approaches. Are you able to tell us which public services boards you regard as pathbreaking in leading the way in showing how well they can work together?
Welsh: Yn amlwg, elfen allweddol yn Neddf Llesiant Cenedlaethau'r Dyfodol (Cymru) 2015 yw sicrhau bod yr holl wasanaethau cyhoeddus a enwir yn y Ddeddf yn cydweithio er mwyn dileu dyblygu. Ac rwyf newydd eich clywed yn dweud wrth Peter Fox, heb ystyried yr arian ychwanegol sydd gennym ar gyfer COVID, sy'n amlwg yn gyfres arbennig iawn o heriau, mae Llywodraeth y DU mewn gwirionedd yn bwriadu lleihau'r gyllideb ar gyfer Cymru, nid y flwyddyn nesaf ond y flwyddyn ganlynol, sy'n eithaf brawychus. Felly, dyna fwy o reswm byth pam fod gan fyrddau gwasanaethau cyhoeddus rôl enfawr i'w chwarae drwy eu dulliau gwaith cydweithredol arloesol. A allwch chi ddweud wrthym pa fyrddau gwasanaethau cyhoeddus rydych yn eu hystyried yn arloesol am arwain y ffordd i ddangos pa mor dda y gallant gydweithio?
English: Yes. I think we have some excellent examples of work taking place, so Cwm Taf PSB, for example, that undertook a live lab exercise with the office of the future generations commissioner, and it focused specifically on addressing adverse childhood experiences, to try and work out how those partners could best respond to children and young people experiencing adverse childhood experiences. And also Flintshire and Wrexham PSBs; they formed a joint PSB specifically to have a joint response to COVID and to develop a shared recovery plan from COVID. Again, I think that's been a really useful innovation. And then, Monmouthshire PSB has managed the resourcing of volunteer networks during the early stages of the pandemic, and they were engaging and supporting people at a very micro level and again, that was really, really positive. But I think all PSBs have some good examples of good practice that can and should be shared across public services. And I'm keen that we do enable that sharing of good practice, so my officials and those of the future generations commissioner's office are bringing together PSBs officers quarterly in order to make sure that there is that forum to share experience and share good practice.
Welsh: Ie. Credaf fod gennym enghreifftiau rhagorol o waith ar y gweill, felly cynhaliodd bwrdd gwasanaethau cyhoeddus Cwm Taf, er enghraifft, ymarfer labordy byw gyda swyddfa comisiynydd cenedlaethau'r dyfodol, a oedd yn canolbwyntio'n benodol ar fynd i'r afael â phrofiadau niweidiol yn ystod plentyndod, er mwyn ceisio canfod sut y gallai'r partneriaid hynny ymateb yn y ffordd orau i blant a phobl ifanc sy'n profi profiadau niweidiol yn ystod plentyndod. A byrddau gwasanaethau cyhoeddus sir y Fflint a Wrecsam hefyd; maent wedi ffurfio bwrdd gwasanaethau cyhoeddus ar y cyd yn arbennig er mwyn darparu ymateb ar y cyd i COVID ac i ddatblygu cynllun adfer ar y cyd yn dilyn COVID. Unwaith eto, credaf fod honno'n enghraifft o arloesi defnyddiol iawn. Wedyn, mae bwrdd gwasanaethau cyhoeddus sir Fynwy wedi rheoli adnoddau rhwydweithiau gwirfoddol yn ystod camau cynnar y pandemig, ac roeddent yn ymgysylltu ac yn cefnogi pobl ar lefel ficro iawn ac unwaith eto, roedd hynny'n gadarnhaol iawn. Ond rwy'n credu bod gan bob bwrdd gwasanaethau cyhoeddus enghreifftiau da o arferion da y gellir ac y dylid eu rhannu ar draws y gwasanaethau cyhoeddus. Ac rwy'n awyddus ein bod yn hwyluso'r broses o rannu arferion da, felly mae fy swyddogion a swyddogion swyddfa comisiynydd cenedlaethau'r dyfodol yn dod â swyddogion y byrddau gwasanaethau cyhoeddus at ei gilydd bob chwarter er mwyn sicrhau bod fforwm ar gael i rannu profiadau a rhannu arferion da.
English: The next item is questions to the Minister for rural affairs and north Wales, and the first question is from Russell George.
Welsh: Y cwestiynau nesaf, felly, fydd i'r Gweinidog materion gwledig a'r gogledd, ac mae'r cwestiwn cyntaf gan Russell George.
English: Thank you. The Government communicates with farming businesses through regular correspondence and information releases, including updates on disease incidence and trend by area. Farmers are offered Cymorth TB veterinary advice visits and are encouraged to use online services such as the TB dashboard and ibTB to better understand the risk to their businesses.
Welsh: Diolch. Mae'r Llywodraeth yn cyfathrebu â busnesau fferm drwy ohebiaeth a datganiadau gwybodaeth rheolaidd, gan gynnwys y wybodaeth ddiweddaraf am nifer yr achosion o glefydau a'r tueddiad yn ôl ardal. Cynigir ymweliadau cyngor milfeddygol Cymorth TB i ffermwyr ac fe'u hanogir i ddefnyddio gwasanaethau ar-lein fel y dangosfwrdd TB a'r ibTB i gael gwell dealltwriaeth o'r risg i'w busnesau.
English: Thank you, Minister, for your answer. I'm sure, like me, Minister, you can understand the huge concern and anxiety that a farming business and family face when they receive a letter from the Animal and Plant Health Agency concerning TB testing and restrictions on their herd and farm. My specific question is concerning farming families wrongly receiving letters from APHA informing them that they've not completed TB testing, when in fact, the appropriate testing has been carried out. Often, letters are sent wrongly due to miscommunication between veterinary practices and APHA. So, can I ask, Minister, that you and officials have a look at this process? I would suggest that APHA communicate with veterinary practices for confirmation and clarification before letters are sent out, in that way causing unnecessary stress and anxiety for farmers, and that being avoided in the first place. I wonder if the Minister could comment on whether she's aware of this particular issue and whether she'd be happy to re-look at that process.
Welsh: Diolch am eich ateb, Weinidog. Rwy'n siŵr eich bod, fel finnau, Weinidog, yn gallu deall y pryder enfawr y mae busnes a theulu ffermio yn ei wynebu pan gânt lythyr gan yr Asiantaeth Iechyd Anifeiliaid a Phlanhigion ynghylch profion TB a chyfyngiadau ar eu buches a'u fferm. Mae fy nghwestiwn penodol yn ymwneud â theuluoedd ffermio'n cael llythyrau gan yr Asiantaeth Iechyd Anifeiliaid a Phlanhigion yn eu hysbysu, ar gam, nad ydynt wedi cwblhau profion TB, pan fydd y profion priodol wedi'u cynnal mewn gwirionedd. Yn aml, anfonir llythyrau ar gam oherwydd camgyfathrebu rhwng milfeddygfeydd a'r Asiantaeth Iechyd Anifeiliaid a Phlanhigion. Felly, a gaf fi ofyn, Weinidog, i chi a'ch swyddogion edrych ar y broses hon? Byddwn yn awgrymu bod yr Asiantaeth Iechyd Anifeiliaid a Phlanhigion yn cyfathrebu â milfeddygfeydd i gael cadarnhad ac eglurhad cyn anfon llythyrau, gan achosi straen a phryder diangen i ffermwyr yn y ffordd honno, a dylid osgoi hynny yn y lle cyntaf. Tybed a allai'r Gweinidog wneud sylwadau ynglŷn ag a yw'n ymwybodol o'r mater penodol hwn ac a fyddai'n fodlon ailedrych ar y broses honno.
English: Thank you, and I absolutely understand the stress and distress that that would cause a farmer and his or her family. I don't believe it's a widespread issue that you refer to, but of course, I'd be very happy to ask the chief veterinary officer and her team of officials to have a look into it.
Welsh: Diolch, ac rwy'n deall y straen a'r gofid y byddai hynny'n ei achosi i ffermwr a'i deulu. Nid wyf yn credu eich bod yn cyfeirio at fater sy'n digwydd yn helaeth, ond wrth gwrs, byddwn yn hapus iawn i ofyn i'r prif swyddog milfeddygol a'i thîm o swyddogion gael golwg arno.
English: Welsh Government continues to support our food and drink producers in north Wales to promote food and drink using a wide range of business programmes. North Wales producers were at our recent BlasCymru signature event, and I recently launched the new vision for the food and drink industry setting out how sustainable growth can be achieved.
Welsh: Mae Llywodraeth Cymru yn parhau i gefnogi ein cynhyrchwyr bwyd a diod yng ngogledd Cymru i hyrwyddo bwyd a diod gan ddefnyddio ystod eang o raglenni busnes. Roedd cynhyrchwyr gogledd Cymru yn ein digwyddiad BlasCymru unigryw yn ddiweddar, ac yn ddiweddar hefyd lansiais y weledigaeth newydd ar gyfer y diwydiant bwyd a diod sy'n nodi sut y gellir cyflawni twf cynaliadwy.
English: Thank you, Minister, for your answer. As I'm sure all Members from across Zoom will agree, this is an excellent time of year to be promoting and taste-testing the fantastic food and drink from across Wales, the best of which, of course, comes from my region in the north. And Minister, I'm sure you know, in north Wales, we have a hub of world-renowned food and drink, whether it's the award-winning sausages from Edwards of Conwy or the organic meat from the Rhug estate in Corwen, and of course to swill it all down there's the Aber Falls gin near Llanfairfechan and, of course, I'm sure you're well aware, the Wrexham Lager, amongst many other excellent food and drinks. Also, Minister, I'm sure you'll be aware the North Wales Economic Ambition Board has a specific strand of work focusing on the agri-food sector, and has received a significant boost recently with the approval of an outline business case for a new rural economy hub at Glynllifon. The Glynllifon rural economy hub is expected to deliver over 100 full-time jobs in local food businesses and a GVA increase of around £50 million in a really important area of Wales. So, Minister, what action will you and the Welsh Government take to help make these plans at Glynllifon come to fruition, to make the food and drink sector in north Wales thrive even more? Thank you.
Welsh: Diolch am eich ateb, Weinidog. Fel y bydd pob Aelod dros Zoom yn cytuno, rwy'n siŵr, mae hon yn adeg ardderchog o'r flwyddyn i fod yn hyrwyddo ac yn blasu bwyd a diod gwych o bob cwr o Gymru, a daw'r goreuon, wrth gwrs, o fy rhanbarth i yn y gogledd. Ac rwy'n siŵr eich bod yn gwybod, Weinidog, fod gennym hyb bwyd a diod byd-enwog yng ngogledd Cymru, boed yn selsig arobryn gan Edwards o Gonwy neu'r cig organig o ystâd Rhug yng Nghorwen, ac wrth gwrs i olchi'r cyfan i lawr mae jin Aber Falls ger Llanfairfechan ac rwy'n siŵr eich bod yn gwybod am Lager Wrecsam wrth gwrs, ymhlith llawer o fwydydd a diodydd rhagorol eraill. Hefyd, Weinidog, rwy'n siŵr y byddwch yn ymwybodol fod gan Fwrdd Uchelgais Economaidd Gogledd Cymru elfen waith benodol sy'n canolbwyntio ar y sector bwyd-amaeth, ac mae wedi cael hwb sylweddol yn ddiweddar gyda chymeradwyaeth i achos busnes amlinellol ar gyfer canolfan economi wledig newydd yng Nglynllifon. Disgwylir i ganolfan economi wledig Glynllifon ddarparu dros 100 o swyddi llawnamser mewn busnesau bwyd lleol a chynnydd gwerth ychwanegol gros o tua £50 miliwn mewn ardal bwysig iawn yng Nghymru. Felly, Weinidog, pa gamau y byddwch chi a Llywodraeth Cymru yn eu cymryd i helpu i sicrhau bod y cynlluniau hyn yng Nglynllifon yn dwyn ffrwyth, i wneud i'r sector bwyd a diod yng ngogledd Cymru ffynnu hyd yn oed yn fwy? Diolch.
English: Thank you, and thank you for giving me the opportunity to agree with you about what a good time of year it is to buy our wonderful Welsh food and drink. It's always good, and it was great to be at the winter fair last month, and see the food hall, and see people literally queuing up outside for a long time to be able to buy Welsh food and drink once again at the Royal Welsh showground. I agree with you about the work that's continuing now to be done at Glynllifon. I visited there just last month to have a look at their plans for it, and will continue to do all I can. You'll be aware of the Food Technology Centre, and project HELIX, which is undertaken in Llangefni. I think the two will link in together very well.
Welsh: Diolch, a diolch am roi'r cyfle imi gytuno â chi ynglŷn â sut y mae'n adeg dda o'r flwyddyn i brynu ein bwyd a'n diod gwych o Gymru. Mae bob amser yn beth da, ac roedd yn wych bod yn y ffair aeaf y mis diwethaf, a gweld y neuadd fwyd, a gweld pobl yn llythrennol yn ciwio yn yr awyr agored am amser hir i allu prynu bwyd a diod o Gymru unwaith eto ar faes sioe Frenhinol Cymru. Cytunaf â chi am y gwaith sy'n parhau i gael ei wneud yn awr yng Nglynllifon. Ymwelais â'r lle y mis diwethaf i gael golwg ar eu cynlluniau ar ei gyfer, a byddaf yn parhau i wneud popeth yn fy ngallu. Fe fyddwch yn ymwybodol o'r Ganolfan Technoleg Bwyd, a phrosiect HELIX, sy'n cael ei gyflawni yn Llangefni. Rwy'n credu y bydd y ddau'n cydgysylltu â'i gilydd yn dda iawn.
English: I'm very grateful to my colleague, Sam Rowlands, for raising this important question today. Can I agree with him and the Minister, for what she has said also? Minister, you'll be very aware that I am extremely passionate about the positive contribution that brewers and local pubs can bring to our local economy, and excellent breweries like those in Flintshire, Hafod and Polly's, or the excellent Wrexham Lager in your own constituency, as Sam Rowlands referred to, who again have won another award - another gold award - for their world-famous Bootlegger pilsner. Now, Minister, in the last Senedd I successfully chaired the cross-party group on beer and pubs in the Senedd, and we're about to reconvene in the new year this very important group. Will you commit today to come and engage with the group in the new year, and show how the Welsh Government can support this very important sector right across Wales?
Welsh: Rwy'n ddiolchgar iawn i fy nghyd-Aelod, Sam Rowlands, am ofyn y cwestiwn pwysig hwn heddiw. A gaf fi gytuno ag ef a'r Gweinidog, am yr hyn y mae hi wedi'i ddweud hefyd? Weinidog, fe fyddwch yn ymwybodol iawn fy mod yn hynod o angerddol am y cyfraniad cadarnhaol y gall bragwyr a thafarndai lleol ei wneud i'n heconomi leol, a bragdai rhagorol fel y rhai yn sir y Fflint, Hafod a Polly's, neu'r Lager Wrecsam ardderchog yn eich etholaeth eich hun, fel y nododd Sam Rowlands, sydd unwaith eto wedi ennill gwobr arall - gwobr aur arall - am eu lager pilsner Bootlegger byd-enwog. Nawr, Weinidog, yn y Senedd ddiwethaf, cadeiriais y grŵp trawsbleidiol ar gwrw a thafarndai yn y Senedd yn llwyddiannus, ac rydym ar fin ailymgynnull y grŵp pwysig hwn yn y flwyddyn newydd. A wnewch chi ymrwymo heddiw i ddod i ymwneud â'r grŵp yn y flwyddyn newydd, a dangos sut y gall Llywodraeth Cymru gefnogi'r sector pwysig hwn ledled Cymru?
English: Thank you to Jack Sargeant. I'm very pleased you are reconvening the group in the new year, and of course I'll be very happy to come along and to support you in whatever way I can. As you say, in our part of north-east Wales we have several microbreweries, breweries and, obviously, many local pubs that sell those beers and ales, so it is really very good to be able to say once again to people, particularly in this difficult phase of COVID that we're entering now, 'It's really good to support those local brewers.'
Welsh: Diolch i Jack Sargeant. Rwy'n falch iawn eich bod yn ailymgynnull y grŵp yn y flwyddyn newydd, ac wrth gwrs byddaf yn hapus iawn i ddod draw i'ch cefnogi ym mha ffordd bynnag y gallaf. Fel y dywedwch, yn ein rhan ni o ogledd-ddwyrain Cymru mae gennym nifer o ficrofusnesau, bragdai a llawer o dafarndai lleol sy'n gwerthu'r cwrw hwnnw, felly mae'n dda iawn gallu dweud unwaith eto wrth bobl, yn enwedig yn y cyfnod anodd hwn o COVID rydym yn ei wynebu yn awr, 'Mae'n dda iawn cefnogi'r bragwyr lleol hynny.'